ΓΡΑΠΤΗ ΕΡΩΤΗΣΗ E-0088/01

υποβολή: Camilo Nogueira Romn (Verts/ALE) προς το Συμβούλιο

(1 Φεβρουαρίου 2001)

Θέμα: Η Στάση της Ευρωπαϊκής Ένωσης έναντι στις διώξεις που το καθεστώς των ταλιμπάν ασκεί σε βάρος των γυναικών του Αφγανιστάν

Οι μαρτυρίες που έρχονται από το Αφγανιστάν, καθώς και οι εκθέσεις της Διεθνούς Αμνηστίας και της Επιτροπής των Δικαιωμάτων του Ανθρώπου του ΟΗΕ, επιβεβαιώνουν ότι στο καθεστώς των ταλιμπάν, που ασκεί βάναυση πολιτική πλαισιωμένη από βάρβαρη και αδυσώπητη καταπίεση σε βάρος όλου του πληθυσμού, οι γυναίκες ζουν σε καθεστώς δουλείας, αντιμετωπίζονται ως κατοικίδια ζώα, τα δικαιώματά τους παραβιάζονται συστηματικά ενώφίστανται και εξευτελισμό σε όλους τους τομείς της ζωής από ένα καθεστώς που αντιτίθεται σε κάθε πολιτισμένη μορφή συμπεριφοράς. Ποια είναι η πολιτική της Ευρωπαϊκής Ένωσης απέναντι σε αυτούς που ασκούν την εξουσία στην εν λόγω χώρα, προκειμένου να αλλάξει η απαράδεκτη αυτή κατάσταση σε βάρος των γυναικών του Αφγανιστάν; Τα μέτρα που έχουν ληφθεί είναι ανάλογα με το πολιτικό και οικονομικό βάρος της Ένωσης και τη σοβαρότητα της κατάστασης στην οποία βρίσκονται οι δυστυχείς αυτές γυναίκες;

Απάντηση

(14 Μαΐου 2001)

Το Συμβούλιο συμμερίζεται πλήρως τις ανησυχίες των κ.κ. αξιότιμων βουλευτών σχετικά με τα δεινά πουφίστανται οι γυναίκες στο Αφγανιστάν από το καθεστώς των Ταλιμπάν.

Το Συμβούλιο εκφράζει τη δυσαρέσκειά του για το ότι, παρά τις συνεχείς προσπάθειες της Ένωσης και της διεθνούς κοινότητας, η θλιβερή πραγματικότητα που επικρατεί στη χώρα αυτή καταδεικνύει ότι οι Ταλιμπάν παραμένουν μέχρι τούδε ασυγκίνητοι στα έξωθεν επιχειρήματα και πίεση. Αμφότερα τα εμπόλεμα μέρη συνεχίζουν τις στρατιωτικές τους επιχειρήσεις ενώ η πολιτική επίλυση της σύγκρουσης παραμένει μακρινό ενδεχόμενο. Εν γένει, παραμένουν, δυστυχώς, ζοφερές οι προοπτικές να επέλθει η άκρως αναγκαία βελτίωση της οικτρής κατάστασης των ανθρωπίνων δικαιωμάτων.

Οι Ταλιμπάν ελέγχουν σχεδόν το 90 % του αφγανικού εδάφους. Ωστόσο, δεδομένου ότι η στρατιωτική κατάσταση μεταβάλλεται συχνά στο Αφγανιστάν, το Συμβούλιο δεν διαθέτει ακριβείς ενδείξεις για τον αριθμό των γυναικών πουπόκεινται στο καθεστώς της Καμπούλ οιαδήποτε χρονική στιγμή. Επιπλέον, η αξιοθρήνητη κατάσταση της χώρας τόσο στον ανθρωπιστικό τομέα όσο και ως προς τα ανθρώπινα δικαιώματα οδήγησαν σε μαζική έξοδο προσφύγων σε γειτονικές χώρες, ιδίως στο Ιράν και το Πακιστάν, πράγμα το οποίο δυσχεραίνει περισσότερο την εκτίμηση της δημογραφικής κατάστασης στο Αφγανιστάν. Το Συμβούλιο έχει συχνά συζητήσει την κρίσιμη κατάσταση των Αφγανών προσφύγων με χώρεςποδοχής της περιοχής και θα εξακολουθεί να πράττει τούτο, και η Κοινότητα, καθώς και πλείονα κράτη μέλη, θα συνεχίσουν να παρέχουν ανθρωπιστική βοήθεια στους Αφγανούς εφόσον το επιτρέπουν οι συνθήκες. Το μεγαλύτερο τμήμα της βοήθειας αυτής απευθύνεται στις γυναίκες.

Η προσφάτως ενημερωμένη κοινή θέση της 22ας Ιανουαρίου 2001 παραμένει η βάση της πολιτικής της Ένωσης έναντι του Αφγανιστάν. Η Ένωση συνεχίζει τις προσπάθειές της για την αποκατάσταση διαρκούς ειρήνης, τον τερματισμό της εξωτερικής παρέμβασης και την ενθάρρυνση του ενδοαφγανικού διαλόγου. Η Ένωση αποδίδει ιδιαίτερη σημασία στην προαγωγή του σεβασμού του διεθνούς ανθρωπιστικού δικαίου και των ανθρωπίνων δικαιωμάτων, συμπεριλαμβανομένων των δικαιωμάτων των γυναικών και των παιδιών. Προς το σκοπό αυτό,

η Ένωση θα συνεχίσει να:

- καλεί όλα τα μέρη να αναγνωρίζουν, να προστατεύουν και να προάγουν όλα τα ανθρώπινα δικαιώματα και τις θεμελιώδεις ελευθερίες και επίσης να σέβονται τη Παγκόσμια Διακήρυξη των ανθρωπίνων δικαιωμάτων την οποία έχει προσυπογράψει το Αφγανιστάν,

- παροτρύνει όλες τις αφγανικές φατρίες να τερματίσουν τις πολιτικές διακρίσεων και να αναγνωρίζουν, να προστατεύουν και να προάγουν τα ίσα δικαιώματα και την αξιοπρέπεια μεταξύ ανδρών και γυναικών, συμπεριλαμβανομένης της πρόσβασης στην εκπαίδευση και τηνγεία, την απασχόληση, την προσωπική ασφάλεια και την ελευθερία έναντι εκφοβισμών και παρενοχλήσεων. Στα πλαίσια αυτά, θα δώσει επίσης έμφαση στις αρνητικές συνέπειες που έχουν οι πολιτικές διακρίσεων στην αποτελεσματική παροχή βοήθειας,

- υποστηρίζει τις προτάσεις του Γενικού Γραμματέα των Ηνωμένων Εθνών σχετικά με το έργο των παρατηρητών για τα πολιτικά ανθρώπινα δικαιώματα στην Μονάδα Πολιτικών Υποθέσεων της Ειδικής αποστολής των Ηνωμένων Εθνών στο Αφγανιστάν (UNSMA),

- υποστηρίζει προγράμματα παροχής βοήθειας στο Αφγανιστάν που θα προβλέπουν μέριμνα κατά της διάκρισης των φύλων και προωθούν ενεργά την ισότιμη συμμετοχή ανδρών και γυναικών καθώς και την ειρήνη και τα ανθρώπινα δικαιώματα,

- αποδίδει ιδιαίτερη σημασία στις πτυχές των ανθρωπίνων δικαιωμάτων στο πλαίσιο του διεθνούς συντονισμού της ανθρωπιστικής βοήθειας στο Αφγανιστάν.

Το Συμβούλιο ευελπιστεί ότι οι τελευταίες κυρώσεις βάσει της απόφασης 1333 του Συμβουλίου Ασφαλείας των ΗΕ, την οποία εξετάζει επί του παρόντος το Συμβούλιο προκειμένου να εκδώσει το συντομότερο δυνατό την αντίστοιχη κοινή θέση και τον κανονισμό ΕΚ, θα συμβάλουν στο να μειωθεί η έξωθεν παρέμβαση και να προωθηθεί διευθέτηση της αφγανικής σύγκρουσης που θα έχει αποτελέσει αντικείμενο διαπραγματεύσεων.